Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
President Rivlin:
juudiriik ootab pingsalt pika konflikti lõppu palestiinlastega.
USA president Barack Obama:
peaminister Netanyahu avaldused Iisraeli valimiste eelõhtult
mõjutavad USA välispoliitikat.
Iraan hoiatas Iisraeli end ründamast
ja teatas, et suudab hävitada Tel Avivi ja Haifa
oma regionaalsete käepikenduste abiga.
EL välispoliitikajuht Mogherini kohtus oma teisel visiidipäeval
JeruusaIemmas Iisraeli presidendi ja opositsioonijuhtidega.
Eile peaminister Netanyahu
ja PO presidendi Abbasiga kohtunud Mogherini kordas EL pühendumust
taaskäivitada rahukõnelused Iisraeli ja palestiinlaste vahel
ka kohtumisel president Rivliniga.
Hindan väga teie rolli selles,
teie nägemust kooseeksisteerimisest
ja loodan, et Euroopa koos teiste sõpradega maailmas,
alates USAst ja araabiamaadest, saab aidata usaldust ehitada
ning luua uued väljavaated rahule ja julgeolekule ja kooselule
siin maailmajaos, mis on oluline paljudel erinevatel põhjustel.
President Rivlin ütles, et juudiriik ootab pingsalt
aastatepikkuse konflikti lõppu palestiinlastega,
kuid lisas, et mõlemad pooled, ka Palestiina rivaalitsevad parteid,
peaksid protsessis osalema.
Tahaksime, et kõik mõistaksid: oleme valmis, mitte üksnes valmis,
vaid tahame pingsalt lõpetada seda tragöödiat,
kuid teame väga hästi, et ainus viis seda teha,
kõigi abiga, kes on siiralt valmis aitama seda konflikti lõpetada,
on mõlema rahva otsusega, iisraellaste ja palestiinlaste otsusega,
ja nad peavad selle suhtes ühel meelel olema.
Kuus kuud ametis olnud 41-aastane endine Itaalia välisminister Mogherini
tahab ära kasutada Euroopa positsiooni
Iisraeli suurima kaubanduspartnerina ja palestiinlaste suurima doonorina,
kui USA-l ei õnnestunud mullu kahe riigi rahulepingut sõlmida.
Mogherini kohtus ka Iisraeli opositsiooni
ja vasak-tsentristliku Sionistliku Liidu juhtide Herzogi ja Livniga.
Herzog lubas toetada Netanyahu parempoolse koalitsiooni rahualgatusi
ja kõneluste taaskäivitamist.
Tervitame teid kogu südamest.
Võin lubada, et opositsioon toetab mis tahes protsessi,
mida pooled edendavad.
Ja olulisim on otsesed kõnelused meie ja palestiinlaste vahel.
Tean, et Euroopal on siin oma roll.
Üks neist rollidest on tugevdada eurooplaste ja iisraellaste sõprust,
et mõlemad mõistaksid, kui palju meil ühist on,
mitte üksnes minevikus, vaid ka olevikus ja tulevikus
ning jagaksid olukorra keerukust.
Kinnitan, et teame hästi,
et julgeolek ja rahu peavad siin käsikäes käima.
Mõnede EL diplomaatide arvates
näeb Mogherini Lähis-Idas võimalust EL diplomaatiale,
kuna Washingtonist pole erilist uut tõuget näha
seoses president Obama viimase 18 ametikuu algamisega.
28-riigilises ELs on aga sügavad sisemised vastuolud
seoses Lähis-Idaga.
Paljud palestiinlased peavad USAd Iisraeli liiga lähedaseks liitlaseks
ja juudiriik on ettevaatlik EL valitsuste suhtes,
kes on Palestiina islamistide suhtes liiga sallivad.
USA president Barack Obama ütles,
et peaminister Netanyahu avaldus Iisraeli valimiste eelõhtult
Palestiina riigi mitte rajamise kohta
ja araablastest Iisraeli kodanike kujutamine sissetungiva väena,
kes võib hääletada juudiriigi parlamendivalimistel,
mõjutab USA välispoliitikat.
Obama ütles intervjuus ajakirjale The Atlantic,
et tundis kohustust Netanyahu avaldused hukka mõista,
kuna vastasel juhul oleks ta kaotanud
hiljem rahvusvahelisel areenil Iisraeli kaitstes oma ausa nime.
Obama sõnul oli Netanyahu märkus Iisraeli araablaste kohta
vastuolus Iisraeli Iseseisvusdeklaratsiooniga.
Obama lükkas ümber mõnede USA juutide väited Iisraelis,
et Iisraeli valitsuse poliitikat ei tohi kritiseerida.
Ta rõhutas, et poliitilised eriarvamused Iisraeli valitsusega ei tähenda,
et ta oleks Iisraeli vastu või juutide vastu.
Peaminister Netanyahu kohtus eile oma kantseleis
Araabia ühendnimekirja juhi Ayman Odeh'ga
ja arutas Iisraeli araablaste sotsiaalset ja majanduslikku progressi.
Netanyahu pakkus ametlikku dialoogi
ministritetiimi ja araablastest knessetiliikmete vahel,
sotsiaalmajandusliku programmi loomiseks.
Odeh edastas kohtumisel protesti Iisraeli suurima vähemuse nimel
peaministri kihutustöö vastu tema suhtes valimiskampaania ajal.
Ta olevat arutanud Netanyahuga eluasemekriisi araabia sektoris
ja nõudis, et koheselt lõpetataks majade lammutamispoliitika.
USA saatis Iisraeli kõrge valitsusametniku,
et püüda taaskäivitada kõnelusi
Lähis-Ida tuumarelvavabaks muutmise teemal.
USA Välisministeerium kinnitas, et tegemist on välisministri abiga
rahvusliku julgeoleku ja tuumarelvade leviku tõkestamise alal.
Iisraeli Välisministeerium raportit ei kommenteerinud.
Iraani kindral hoiatas Iisraeli Islamivabariigi ründamise eest
ja teatas, et Iraan suudab hävitada Tel Avivi ja Haifa
Liibanoni šiiitliku rühmituse Hezbollah' ja teiste liitlaste abil.
Kindral Yahya Rahim Safawi,
Iraani ülemjuhi ajatolla Khamenei sõjaline nõunik ütles,
et Hezbollah'l on neile linnadele suunatud üle 80 000 raketi.
Liibanoni Hezbollah sõnul on Lähis-Ida leekides
ja lagunemise veerel, kuna Süüria sõja lõppu pole näha.
Rühmituse võitlejad sõdivad Süürias president Assadi armee kõrval
regionaalsete vaenlaste toetatud mässuliste vastu.
Iraani toetatud rühmituse asejuhi šeik Qassemi sõnul
ei suuda mässulised Assadi valitsust kukutada,
vaatamata hiljutistele võitudele lahinguis,
sh Palmyra linna vallutamine käesoleval nädalal ISIL-i poolt.
Intervjuus Reutersile ütles Qassem,
et Assadi liitlased Iraan, Venemaa ja Hezbollah
toetavad teda nii kaua kui vaja.
Ta rõhutas, et Süüria sõda ei lahene ilma president Assadita
ja kutsus araablasi ja maailma seda mõistma.
Süüria lahendused on riiulil.
Lähitulevikus poliitilist lahendust näha pole,
nii et kõik sõltub kurnatusest ja lahinguväljal toimuvast
ning teistest arengutest regioonis, eriti Iraagis.
Praegu toimub Süürias
rünnak ja taganemine,
mis ei muuda võrrandit ei geograafiliselt ega poliitiliselt.
Regioon on leekides, on pinged,
ja lahendusettepanekuid pole.
Tundub, et see kestab veel mitmeid aastaid.
Nüüd Jordaaniasse - Egiptuse presdient al-Sisi
kohtus Ammanis täna alanud Maailma Majandusfoorumi eel
Jordaania kuninga Abdullah'ga.
Foorumi päevakavas on julgeoleku- ja humanitaarteemalised arutelud
seoses Süüria, Iraagi ja Liibüaga.
Aitäh vaatamast! Olen Jonathan Hessen.
Kena õhtut! Shabat shalom! Kohtumiseni esmaspäeval!
Tõlge: Monika Jaaguri